open-index/open-wikipedia-markdown huggingface dataset:
ஏனிக்டசு பிரேவிபோடசு

***ஏனிக்டசு பிரேவிபோடசு*** (*Aenictus brevipodus*), என்பது *[[எறும்பு|பார்மிசிடே]]* குடும்பத்தினைச் சார்ந்த *ஏனிக்டசு* பேரினத்திலுள்ள எறும்பு சிற்றினம் ஆகும். *தோரிலினே* துணைக் குடும்பத்தினைச் சேர்ந்த *ஏ. பிரேவிபோடசு* 2013இல் வீயாவத் ஜெய்த்ராங் மற்றும் சீகி யமானே ஆகியோரால் முதன் முதலில் விவரிக்கப்பட்டது.

## மேற்கோள்கள்

பகுப்பு:எறும்புகள்
பகுப்பு:ஏனிக்டசு
வி. கோடீசுவரம்மா

**வி. கோடீசுவரம்மா** (*V. Koteswaramma*) (15 செப்டம்பர் 1925-2019) ஆந்திரப் பிரதேசத்தைச் சேர்ந்த கல்வியாளரும் ஆசிரியரும் ஆவார். ஆந்திரப் பிரதேசத்தின் விசயவாடாவில் உள்ள இளம் மழலையருக்கான மாண்டிசோரிப் பள்ளியையும், மாண்டிசோரிக் கல்வி நிறுவனங்களின் குழுவையும் நிறுவினார்.

## இளமை வாழ்க்கையும் கல்வியும்
கோடீசுவரம்மா கிருஷ்ணா மாவட்டத்தின் காங்கிப்பாடு மண்டலத்திலுள்ள கோசலா என்ற கிராமத்தில் பிறந்தார். இவரின் பெற்றோர் இருவரும் ஆசிரியர்கள். 1945 ஆம் ஆண்டில் விஜயவாடா வட்டத்தில் பட்டம் பெற்ற முதல் பெண் இவராவார். குண்டூரிலுள்ள ஆந்திரக் கிறிஸ்துவக் கல்லூரியில் இளங்கலைப் பட்டமும்]] பின்னர் இளங்கலை கல்வியியல் பட்டமும் பெற்றார். கற்பித்தலை ஒரு தொழிலாக எடுத்துக் கொள்ள விரும்பினார்  1972 ஆம் ஆண்டில் தெலுங்கு இலக்கியத்தில் முதுகலைப் பட்டம் பெற்றார். 1980 ஆம் ஆண்டில் நாகார்ஜுனா பல்கலைக்கழகத்தால் முனைவர் பட்டம் பெற்றார். இவருக்குத் தாவுலூரி ஷீலா ரஞ்சனி என்ற மகள் உள்ளார்.

## தொழில் வாழ்க்கை
கோடீசுவரம்மா, விசயவாடாவுக்கு அருகிலுள்ள புறநகர்ப் பகுதியான படமடாவிலுள்ள அரசுப் பள்ளியில் ஆசிரியராகத் தனது தொழில் வாழ்க்கையைத் தொடங்கினார். 1955 ஆம் ஆண்டில், 20 குழந்தைகளுக்கான மழலையர் பள்ளி தொடங்க இவருக்கு வாய்ப்பு வழங்கப்பட்டது. அதை இவர் ஏற்றுக்கொண்டார். 1973 ஆம் ஆண்டில், மாண்டிசோரி இளம் மழலையர் பள்ளிகளைத் தொடங்கினார். 1984 ஆம் ஆண்டில், மாண்டிசோரிக் கல்விக் கல்லூரியை நிறுவனங்களின் குழுவில் சேர்த்தார்.

### எழுத்துப் பணி
கட்டுரைகள் மற்றும் கவிதைகள் தவிர 50-இற்கும் மேற்பட்ட புத்தகங்களையும் எழுதியுள்ளார். இவர் தெலுங்குச் சாகித்ய அகாதமி விருதையும் வென்றவர். 39 ஆண்டுகளாக 'இல்லு இல்லாலு' (வீடு மற்றும் இல்லத்தரசி) என்ற மாதாந்திர இதழையும் நடத்தி வந்தார். 

## விருதுகள்
* 1971 ஆம் ஆண்டில், தேசிய நல்லாசிரியர் விருதைப் பெற்றார்.
* 1980 ஆம் ஆண்டில், ஆந்திரப் பிரதேச மாநில நல்லாசிரியர் விருதைப் பெற்றார்.
* 2017 ஆம் ஆண்டில், கல்வி மற்றும் இலக்கியப் பிரிவில் பத்மசிறீ விருதைப் பெற்றார்.

## மேற்கோள்கள்

பகுப்பு:1925 பிறப்புகள்
பகுப்பு:2019 இறப்புகள்
பகுப்பு:ஆந்திரப் பிரதேச மக்கள்
பகுப்பு:பத்மசிறீ விருது பெற்றவர்கள்
பகுப்பு:கல்வியாளர்கள்
சாசுமதி

**சாசுமதி / ஜாஸ்மதி** *(Jasmati)* என்பது; பாரம்பரிய முறையில் இனப்பெருக்கம் செய்யப்பட்ட, நீண்ட தானிய வகையைச் சேர்ந்த ஒரு அரிசி (நெல்) இரகமாகும். இதன் பெயர் ஜாஸ்மின் அரிசி மற்றும் பாஸ்மதி அரிசி ஆகிய இரண்டு பெயர்களிலிருந்து பெறப்பட்டது. சாசுமதி அரிசி மரபணு மாற்றப்பட்டதோ (பயிர் மரபணு மாற்றம் செய்யப்பட்டது போல) அல்லது ஒரு F1 கலப்பினமோ அல்ல. இது இரண்டு அரிசி வகைகளின் பண்புகளையும் கொண்டிருப்பதாகக் கூறப்படுகிறது – அதாவது, பாசுமதியின் மென்மையான தன்மை (சமைக்கும்போது) மற்றும் சாசுமின் அரிசியின் நறுமணம். இந்த நறுமணம் மிகவும் நுட்பமானதாக இருக்கும் வகையில், லேசான அளவில் இருக்கும்.

சாசுமதி அரிசி முதன்முதலில் அமெரிக்காவில் உருவாக்கப்பட்டதாகத் தெரிகிறது. சாசுமதி அதன் மூல தானியங்களிலிருந்து எந்த அளவிற்குப் பெறப்பட்டது என்பது அறியப்படாததாகவும், சர்ச்சைக்குரியதாகவும் உள்ளது. டெக்சாசை தளமாகக் கொண்ட ரைஸ்டெக் என்ற நிறுவனம் 1993-இல் பதிவு செய்த சாசுமதிக்கான காப்புரிமை, மூலப் பயிர்களின் ஏற்றுமதியை பெரிதும் நம்பியிருந்த தாய் மற்றும் இந்திய உழவர்களுக்கு சட்டரீதியான சிக்கல்களை ஏற்படுத்தி, சர்ச்சையை உருவாக்கியது. தற்போது அந்த விவாதம் தணிந்துவிட்டதாகத் தெரிகிறது. சாசுமதி, மல்லிகை அரிசியிலிருந்து எந்த அளவிற்குப் பெறப்பட்டது என்பதைத் துல்லியமாக உறுதிப்படுத்த முடியாததால், தகவலறிந்த நுகர்வோர் இது ஒரு வேறுபட்ட தானியம் என்பதையும், இது மல்லிகை அல்லது பாசுமதி அரிசிக்கு முழுமையான மாற்றாக இருக்கக்கூடும் அல்லது இல்லாமல் போகலாம் என்பதையும் அறிந்திருக்க வேண்டும். இது, சமையல் பொருளாக சாசுமதிக்கு அதன் சொந்த தனித்துவமான நன்மைகள் இருக்கலாம் என்பதைக் காட்டுகிறது.

## மேலும் காண்க
* மல்லிகை அரிசி
* பாசுமதி

## சான்றுகள்

பகுப்பு:நெல்
பகுப்பு:நெல் வகைகள்
சோமசமுத்திரம்

**சோமசமுத்திரம்** *(Somasamudra)*  என்பது இந்தியாவின் தென் மாநிலமான கர்நாடகா மாநிலத்தில் அமைந்துள்ள ஒரு கிராமமாகும். இது கர்நாடகாவின் பெல்லாரி மாவட்டத்தில் பெல்லாரி வட்டத்தில் அமைந்துள்ளது.

## மக்கள்தொகை
2001 இந்திய மக்கள் தொகை கணக்கெடுப்பின்படி, இக்கிராமத்தின் மக்கள் தொகை 7107 ஆகும். அதில் 3576 ஆண்கள் மற்றும் 3531 பெண்கள் ஆவர்.

## மேலும் காண்க
*  பெல்லாரி
*  கர்நாடக மாவட்டங்கள்

## மேற்கோள்கள்

## வெளி இணைப்புகள்
* http://Bellary.nic.in/

பகுப்பு:பெல்லாரி மாவட்ட கிராமங்கள்
வாகனேரி

**வாகனேரி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று தெற்கு பிரதேச செயலாளர் பிரிவில் அமைந்துள்ளது. இது வாழைச்சேனைக்கு மேற்கே சுமார் 15 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கிலும் கிழக்கிலும் காகிதநகரம், தென்கிழக்கே பூலாக்காடு, தென்மேற்கே முறுத்தானை, வடமேற்கே புனானை ஆகிய கிராமங்கள் எல்லைகளாக உள்ளன.

## பாடசாலைகள்
மட்/வாகனேரி கோகுலம் வித்தியாலயம்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
சு. மகாலிங்கம்

**சு. மகாலிங்கம்** (*S. Mahalingam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் அவினாசி நகரைச் சேர்ந்தவர். இளநிலை அறிவியல் பட்டம் பெற்றுள்ள மகாலிங்கம்  அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அவினாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1971 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
இரா. பிரேமா (அவினாசி)

**இரா. பிரேமா** (*R. Prema*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் கிளாக்குளம் பகுதியினைச் சேர்ந்தவர். பிரேமா கோயம்புத்தூர் மாநகரப் பள்ளியில் 8ஆம் வகுப்பு வரை கல்வி பயின்றுள்ளார். இவர் அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அவினாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1972 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
2025 மகாராஷ்டிர நகர்புற உள்ளாட்சித் தேர்தல்கள்

**2025 மகாராஷ்டிர நகர்புற உள்ளாட்சித் தேர்தல்கள்** மகாராஷ்டிர மாநிலத்தில் உள்ள 233 நகராட்சிகளுக்கும் மற்றும் 127 பேரூராட்சிகளுக்கும் 2 மற்றும் 21 டிசம்பர் 2025 அன்று இரண்டு கட்டங்களாகத் தேர்தல் நடைபெற்றது.  இத்தேர்தலில் அனைத்து கட்சிகளும் தனித்தனியாக போட்டியிட்டனர். சில உள்ளாட்சிகளில் ஒரு சில கட்சிகள் கூட்டணி அமைத்து போட்டியிட்டனர். இத்தேர்தலில் 288 நகராட்சி & பேரூராட்சி தலைவர்களையும் மற்றும் வார்டு உறுப்பினர்களையும் தனித்தனி வாக்குகள் மூலம் தேர்வு செய்யப்பட்டனர். 

22 டிசம்பர் 2025 அன்று வாக்குகள் எண்ணப்பட்டு முடிவுகள் அறிவிக்கப்பட்டது. பாரதிய ஜனதா கட்சி தலைமையிலான மகாயுதி கூட்டணி கட்சியினர் 70% நகராட்சி & பேரூராட்சி தலைவர் பதவிகளையும் மற்றும் நகராட்சி & பேரூராட்சி வார்டு உறுப்பினர் பதவிகளைக் கைப்பற்றினர். நகர்புற உள்ளாட்சித் தலைவர் தேர்தலில் வெற்றி பெற்ற அரசியல் கட்சிகளின் எண்ணிக்கை பின்வருமாறு
:

## [[மகா யுதி]]
* பாரதிய ஜனதா கட்சி  =                                          118
* சிவ சேனா (ஏக்நாத் சிண்டே) =                          59
* தேசியவாத காங்கிரசு கட்சி (அஜித் பவார்) = 37
## [[மஹா விகாஸ் அகாடி]]
* இந்திய தேசிய காங்கிரசு  =                                                                                        32
* உத்தவ் தாக்கரே சிவ சேனா    =  9
* சரத் பவார் தேசியவாத காங்கிரசு கட்சி =                                                         8
* மகாராட்டிரா நவநிர்மாண் சேனா                      =                                                          3
## பிறர்
* பிற பதிவு செய்யப்பட்ட கட்சிகள் =  17
* சுயேச்சைகள்                               =           5
## குறிப்பு
மகாராஷ்டிரா மாநிலத்தின் விதர்பா பகுதியில் இந்திய தேசிய காங்கிரசு கட்சி கனிசமான நகர்புற உள்ளாட்சி தலைவர் பதவிகளைக் கைப்பற்றியது. உத்தவ் தாக்கரே தலைமையிலான உ.பா.தா கட்சி மற்றும் சரத் பவார் தலைமையிலான சரத் பவார் தேசியவாத காங்கிரசு கட்சிகள் மகாராட்டிராவின் அரை நகர்ப்புறங்களில் துடைத்து எறியப்பட்டது. 
## மேற்கோள்கள்

பகுப்பு:மகாராட்டிர தேர்தல்கள்
நரசிங்கப்பள்ளி

**நரசிங்கப்பள்ளி** *(Narasingapalli)* என்பது இந்தியாவின் தென் மாநிலமான ஆந்திரப் பிரதேசத்தின் அனகப்பள்ளி மாவட்டத்தில் உள்ள ஒரு கிராமமாகும் . இது அனகப்பள்ளி வருவாய் பிரிவின் காசிம்கோட்டா மண்டலத்தில் அமைந்துள்ளது.
## புவியியல்
நரசிங்கப்பள்ளி |17.607886|N|82.877036|E| இல் அமைந்துள்ளது. இந்தக் கிராமம் 9.06 கிமீ 2 (3.50 சதுர மைல்) பரப்பளவில் பரவியுள்ளது.  இது விசாகப்பட்டினத்திற்கு அருகில் 60 கிமீ (37 மைல்) தொலைவில் அமைந்துள்ளது .
## மக்கள்தொகை
2011 மக்கள் தொகை கணக்கெடுப்பின்படி , நரசிங்கப்பள்ளியில் 1,629 பேர் இருந்தனர். மொத்த மக்கள் தொகையில் 786 ஆண்கள் மற்றும் 843 பெண்கள் உள்ளனர் - 1000 ஆண்களுக்கு 1073 பெண்கள் பாலின விகிதம். 195 குழந்தைகள் 0–6 வயதுக்குட்பட்டவர்கள், இதில் 99 சிறுவர்கள் மற்றும் 96 பெண்கள். சராசரி கல்வியறிவு விகிதம் 53.35% ஆக உள்ளது, இதில் 765 பேர் கல்வியறிவு பெற்றுள்ளனர், இது மாநில சராசரியான 67.41% ஐ விட கணிசமாகக் குறைவு.
## போக்குவரத்து
நரசிங்கப்பள்ளி ரயில் நிலையமானது கிராமத்திற்கு ரயில் இணைப்பை வழங்குகிறது.

## மேற்கோள்கள்

பகுப்பு:அனகாபள்ளி மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
தோன்சைலமீன்

**தோன்சைலமீன்** (*Thonzylamine*) என்பது C16H22N4O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு மருந்தாகும். நியோஎக்டரமீன் என்ற பெயராலும் இது அறியப்படுகிறது. ஒவ்வாமை அறிகுறிகளான அரிப்பு, தும்மல், மூக்கடைப்பு போன்றவற்றுக்கு காரணமான இசுட்டமீனை  தடுக்க உதவும் மருந்தாகவும், அசிட்டைல்கோலின் என்ற நரம்புக் கடத்தியின் செயல்பாட்டை தடுக்க உதவும் மருந்தாகவும், அரிப்பு குறைப்பியாகவும் அறியப்படுகிறது.
  
## தயாரிப்பு
 

## மேலும் காண்க
*சோலமீன்
## மேற்கோள்கள்

பகுப்பு:4-மெத்தாக்சிபீனைல் சேர்மங்கள்
பகுப்பு:டைமெத்திலமினோ சேர்மங்கள்
சயீதா பயஸ்

**முக்தாரம் சைதா பயஸ் சாகிபா** (*Muhtarame Saida Faiz Sahiba*) (9 ஜூன் 1925-14 செப்டம்பர் 2010) உத்தரப் பிரதேசத்தின் காசீப்பூரைச் சேர்ந்த கல்வியாளரும் சமூக சீர்திருத்தவாதியும் ஆவார். கல்விச் சீர்திருத்தங்களில், குறிப்பாக காசிப்பூரில் உள்ள பெண்களுக்கான சீர்திருத்தத்தில் இவர் தீவிரமாக பங்கேற்றார்.

## ஆரம்பகால வாழ்க்கை
சயீதா பயஸ் தனது மற்ற ஐந்து சகோதரிகள் மற்றும் இரண்டு சகோதரர்களில் மூத்தவர். இவரின் தந்தை முகமது சுலைமான் அடாமி மற்றும் இவரின் தாயார் மரியம் அடாமி ஆகியோர் உத்தரப் பிரதேசத்தின் கோரக்பூரைச் சேர்ந்தவர்கள். சயீதாவின் தந்தை இந்திய விடுதலை ஆர்வலராக இருந்தார். பெண் கல்வி மற்றும் சுதந்திரம் தொடர்பான பாரபட்சமான நம்பிக்கைகளை இன்னும் கடைப்பிடித்து வந்த ஒரு இந்திய சமூகத்தில் சயீதா வளர்ந்தார். ஆனால் பெண்கல்விக்கு எதிரான பரவலான சமூக தப்பெண்ணங்களுக்கு மத்தியில், இவரின் பெற்றோர் அவருக்கு சிறந்த கல்வியை வழங்குவதில் உறுதியாக இருந்தனர்.

## கல்வி
சயீதா உத்தரப் பிரதேசத்தின் அலிகர் முஸ்லிம் பல்கலைக்கழகத்தில் தனது முதுகலையையும் கல்வியியல் பட்டமும் பெற்றார்.

## தொழில் வாழ்க்கை
வலது|thumb|267x267px|சயீதா பயஸ் புதுதில்லியில் உள்ள தேசிய ஒற்றுமை மன்றத்தால் சிறந்த கல்வியாளர் விருது-2009 பெறுகிறார்.
தனது கல்வியை முடித்த பிறகு, பஸ்தியிலுள்ள அரசு பெண்கள் பள்ளியில் ஆசிரியராக பணியாற்றினார். பின்னர், கல்லூரி விரிவுரையாளராகவும், அதன் பிறகு உத்தரப் பிரதேசத்தின் பல அரசு பெண்கள் கல்லூரிகளில் முதல்வராகவும் பணியாற்றினா. இறுதியாக 1985 ஆம் ஆண்டில் காசிப்பூர் அரசு பெண்கள் கல்லூரியின் முதல்வராக பணியாற்றி ஓய்வு பெற்றார்.

1962 ஆம் ஆண்டில், சயீதா, ஷா அபுல் பயஸ் என்பவரை மணந்தார். திருமணத்திற்குப் பிறகு, காசிப்பூர் அரசு பெண்கள் இடைநிலைக் கல்லூரியில் முதல்வராக தனது வாழ்க்கையைத் தொடங்கினார். இவரின் கணவர் காசிப்பூரைச் சேர்ந்தவர். 1974 இல் சட்டப்பேரவை உறுப்பினராக இருந்தார். நகரில் ஒரு பள்ளியைத் தொடங்க வேண்டும் என்று சயீதாவின் கணவர் விரும்பினார்.  ஆனால் உடல்நிலை சரியில்லாததால் 1984 இல் ஷா அபுல் பயஸ் இறந்தார். தனது கணவரின் விருப்பத்தை நிறைவேற்ற சயீதா முடிவு செய்து 1985 ஆம் ஆண்டில் காசிப்பூரின் மியன் புராவில் தனது சொந்த வீட்டிற்கு அருகில் மழலையர் மற்றும் தொடக்கப்பள்ளி ஒன்றைத் தொடங்கினார். அந்தப் பள்ளிக்கு தனது கணவரின் நினைவாக ஷா பயஸ் நினைவு பள்ளி என்று பெயரிட்டார். பின்னர் புது தில்லி நடுவண் இடைநிலைக் கல்வி வாரியத்தின் இணைப்பைப் பெற்றார்.  இணைப்பிற்குப் பிறகு ஷா பயஸ் பப்ளிக் பள்ளி என்று மறுபெயரிடப்பட்டது.

## மேற்கோள்கள்

பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:2010 இறப்புகள்
பகுப்பு:1925 பிறப்புகள்
அசிட்டிரோமேட்டு

**அசிட்டிரோமேட்டு** (Acetiromate) என்பது C15H9I3O5 என்ற மூலக்கூற்று வாய்ப்பாடு கொண்ட ஒரு மருந்தாகும். இரத்தத்தில் உள்ள கொழுப்பு  அளவைக் குறைக்கப் பயன்படுகிறது. மாரடைப்பு மற்றும் பக்கவாதம் போன்ற இதய நோய்களின் அபாயத்தை அதிகரிக்கின்ற, இரத்தத்தில் கொழுப்பு மற்றும் டிரைகிளிசரைடுகள் போன்ற கொழுப்புப் பொருட்கள் இயல்பை விட அதிகமாக இருக்கும் குருதிக் கொழுப்பு மிகை நோய்க்கு சிகிச்சையளிக்கப் பயன்படுகிறது. அடெகோல், டிபிஎஃப் 43, அல்லது அசிட்டைல்டிரை அயோடோதைரோனின் பார்மிக் அமிலம் என்ற பெயர்களாலும் அழைக்கப்படுகிறது.
 
## மேற்கோள்கள்

## வெளி இணைப்புகள்
*

பகுப்பு:மருந்துகள்
அசிட்டைல்டிச்சிடாக்சின்

**அசிட்டைல்டிச்சிடாக்சின்** (Acetyldigitoxin) என்பது C43H66O14என்ற மூலக்கூற்று வாய்ப்பாடு கொண்ட ஒரு மருந்தாகும். இது இதய கிளைகோசைடு எனப்படும் ஒரு வகையான கரிமச் சேர்மமாகும். டிச்சிடாக்சின் என்ற இதய கிளைக்கோசைடின் அசிட்டைல் வழிப்பெறுதியாக இச்சேர்மம் வகைப்படுத்தப்படுகிறது. டிச்சிட்டாலிசு வகை  மூலிகைத் தாவரங்களின் இலைகளில் இச்சேர்மம் கிடைக்கிறது.அசிட்டைல்டிச்சிடாக்சின் இதய செயலிழப்புக்கு, குறிப்பாக வேகமான இதயத் துடிப்புடன் தொடர்புடைய செயலிழப்புக்கு சிகிச்சையளிக்கப் பயன்படுகிறது.மருத்துவர்களின் பரிந்துரைச் சீட்டுக்கு மட்டுமே இம்மருந்து விற்கப்படுகிறது.

## மேற்கோள்கள்

பகுப்பு:அசிட்டேட்டு எசுத்தர்கள்
கடோலினியம் டைசிலிசைடு

**கடோலினியம் டைசிலிசைடு** (*Gadolinium disilicide*) என்பது GdSi2என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கடோலினியமும் சிலிக்கானும் சேர்ந்து உருவாகும் சேர்மமாக இச்சேர்மம் கருதப்படுகிறது.

## தயாரிப்பு
கடோலினியம் மற்றும் சிலிக்கானை பாதரசத்தின் முன்னிலையில் சூடுபடுத்துவதன் மூலம் கடோலினியம் டைசிலிசைடு சேர்மத்தை உருவாக்கலாம். வினைக்குப் பிறகு, பாதரசம் காய்ச்சிவடித்தல் மூலம் அகற்றப்படுகிறது.இந்த சேர்மத்தை மகனீசியம் சிலிசைடு மற்றும் கடோலினியம்  குளோரைடு ஆகியவற்றின் வினை மூலமாகவும் உருவாக்கலாம்.

## இயற்பியல் பண்புகள்
கடோலினியம் டைசிலிசைடு சேர்மம் உலோகப் பளபளப்பையும், அதிக உருகுநிலையுடன் கூடிய விதிவிலக்கான வெப்ப நிலைத்தன்மையையும் கொண்டுள்ளது. உயர் வெப்பநிலை சூழல்களுக்கு மிகவும் உகந்தது. இதன் குறைக்கடத்திப் பண்பு வெப்பநிலை மற்றும் மாசுக்கலப்பைப் பொறுத்து மாறுபடுகிறது.அதே சமயம் இதன் அறுகோணப் படிக அமைப்பு (இடக்குழு P6/mmm) தனித்துவமான மின்னணு மற்றும் காந்தப் பண்புகளுக்கு அடிப்படையாக அமைகிறது.

கடோலினியம் டைசிலிசைடு செஞ்சாய்சதுரப் படிக வடிவத்திலும் காணப்படுகிறது. இதன் இடக்குழு  Imam ஆகும்.

## வேதிப் பண்புகள்
இந்தச் சேர்மம் சூடுபடுத்தப்படும்போது எளிதில் ஆக்சிசனேற்றம் அடைகிறது; இந்த உண்மை அதன் பயன்பாடுகளைக் கட்டுப்படுத்துகிறது.
## பயன்கள்
முக்கியப் பயன்பாடுகளில் பின்வருவன அடங்கும்: மின் கடத்துத்திறன் மற்றும் வெப்பக் காப்புப் பண்புகளைப் பயன்படுத்தும் தெர்மோ எலக்ட்ரிக் பொருட்கள், கடோலினியத்தின் உள்ளார்ந்த காந்தத்தன்மை காரணமாக மேம்பட்ட மின்னணுவியல், மற்றும் காந்தப் பொருட்கள் ஆராய்ச்சி, இதில் அதன் நிகழ்வுகள் புதிய சாதன ஒருங்கிணைப்புக்காக ஆய்வு செய்யப்படுகின்றன.

இந்தச் சேர்மம் அதன் பல்பயன் பண்புகளுக்காகப் பொருள் அறிவியல் மற்றும் செறிவூட்டப்பட்ட பொருளியற்பியலில் ஒரு முக்கிய மையப் புள்ளியாகத் திகழ்கிறது.

## மேற்கோள்கள்

பகுப்பு:கடோலினியம் சேர்மங்கள்
பகுப்பு:சிலிசைடுகள்
பகுப்பு:குறைக்கடத்திகள்
குயினெத்தசோன்

**குயினெத்தசோன்** (*Quinethazone*) என்பது C10H12ClN3O3S என்ற மூலக்கூற்று வாய்ப்பாடு கொண்ட ஒரு மருந்தாகும். உயர் இரத்த அழுத்த நோய்க்கு சிகிச்சையளிக்கப் பயன்படுத்தப்படும் ஒரு தயசைடு போன்ற சிறுநீர்ப்பெருக்கி ஆகும்.உடலில் உள்ள அதிகப்படியான நீர் மற்றும் உப்பை  சிறுநீரின் மூலம் வெளியேற்ற உதவுகிறது. தலைச்சுற்றல், வாய் வறட்சி, குமட்டல் மற்றும் குறைந்த பொட்டாசியம் அளவு ஆகியவை இதன் பொதுவான பக்க விளைவுகளாகும். 

## மேற்கோள்கள்

பகுப்பு:குளோரோ அரீன்கள்
பகுப்பு:மருந்துகள்
டெக்சுட்ரோதைராக்சின்

**டெக்சுட்ரோதைராக்சின்** (*Dextrothyroxine*) என்பது C15H11I4NO4என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும்.சோலாக்சின் என்ற வணிகப் பெயரில் இம்மருந்து விற்கப்படுகிறது. இச்சேர்மம், தைராய்டு இயக்குநீரான தைராக்சினின் வலஞ்சுழி மாற்றியமாகும். கொழுப்பைக் குறைக்கும் மருந்தாக ஆராயப்பட்டது,ஆனால் இதய சம்பந்தப்பட்ட பக்கவிளைவுகள் காரணமாகப் பயன்பாட்டிலிருந்து விலக்கிக்கொள்ளப்பட்டது. இரத்தத்தில் உள்ள கொழுப்புகளை (லிப்பிடுகளை) சிதைக்கும் ஒரு முக்கியமான கல்லீரல் நொதியான எப்பாட்டிக்கு லிபேசு என்ற நொதியை அதிகரிக்கச் செய்கிறது.   டிரைகிளிசரைடுகளின் பயன்பாட்டை மேம்படுத்துகிறது. இரத்த சீரத்தில் உள்ள லிப்போபுரோட்டீன்(a) அளவைக் குறைக்கிறது.

## மேற்கோள்கள்

பகுப்பு:இருபீனைல் ஈதர்கள்
எனலாப்ரில்/ஐதரோகுளோரோதயசைடு

**எனலாப்ரில்/ஐதரோகுளோரோதயசைடு** (*Enalapril/hydrochlorothiazide*) என்பது உயர் இரத்த அழுத்த நோய்க்கு சிகிச்சையளிக்கப் பயன்படுத்தப்படும் ஒரு நிலையான அளவு கலவை மருந்தாகும். வாசெரெடிக்கு என்ற வர்த்தகப் பெயரிலும் மற்ற சில பெயர்களிலும் இம்மருந்து விற்கப்படுகிறது.இதில் இரத்த அழுத்தத்தை அதிகரிக்கும் இயக்குநீரான ஆஞ்சியோடென்சினை மாற்றும் நொதித் தடுப்பான் எனலாப்ரிலும்  சிறுநீர்ப்பெருக்கியான ஐதரோகுளோரோ தயசைடும் உள்ளன.எனலாப்ரில் மருந்து வாய் வழியாக எடுத்துக்கொள்ளப்படுகிறது.

தலைச்சுற்றல், தலைவலி, சோர்வு மற்றும் இருமல் ஆகியவை இம்மருந்தின் மிகவும் பொதுவான பக்க விளைவுகளில் அடங்கும்.

## வரலாறு
எனலாப்ரில்/ஐதரோகுளோரோதயசைடு மருந்து 1996 ஆம் ஆண்டு அக்டோபர் மாதத்தில் அமெரிக்காவில் மருத்துவப் பயன்பாட்டிற்காக அங்கீகரிக்கப்பட்டது.

## மேற்கோள்கள்

பகுப்பு:மருந்துகள்
தரோவாலி

**தரோவாலி** (*Dharowali*) என்பது இந்தியாவின் பஞ்சாப் மாநிலத்திலுள்ள  குர்தாசுபூர் மாவட்டத்தில் உள்ள தேரா பாபா நானக் நகரத்திற்கு அருகிலுள்ள ஒரு சிறிய கிராமமாகும். 2001 ஆம் ஆண்டு இக்கிராமத்தின் மக்கள் தொகை 1154 ஆக இருந்தது.

தரோவாலி கிராமத்தின் வசிப்பிடத்தில் பெரும்பாலும் இயாட்ட் ரந்தாவா மக்கள் இருந்தனர். அவர்கள் பாய் லக்மன் சிங் தரோவாலியின் சந்ததியினர் ஆவர். இவர் சாகா நங்கனா சாகிபின் ஆட்சியின் போது ஒரு மரத்திலிருந்து தலைகீழாக உயிருடன் எரிக்கப்பட்டார். 

## மேற்கோள்கள்


பகுப்பு:பஞ்சாப் மாநிலத்திலுள்ள கிராமங்கள்
பகுப்பு:குர்தாஸ்பூர் மாவட்டம்
தர்மபாத்து

**தர்மபாத்து** (*Dharamabad*) என்பது இந்தியாவின் பஞ்சாப் மாநிலத்திலுள்ள  குர்தாசுபூர் மாவட்டத்தில் உள்ள தேரா பாபா நானக் நகரத்திற்கு அருகிலுள்ள ஒரு சிறிய கிராமமாகும். இக்கிராமம் துணை மாவட்ட தலைமையகத்திலிருந்து 12 கிலோமீட்டர் (7.5 மைல்) தொலைவிலும், மாவட்ட தலைமையகத்திலிருந்து 48 கிலோமீட்டர் (30 மைல்) தொலைவிலும் அமைந்துள்ளது. கிராமத்தின் தேர்ந்தெடுக்கப்பட்ட பிரதிநிதியான சர்பஞ்ச் இந்த கிராமத்தை நிர்வகிக்கிறார்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு நிலவரப்படி, கிராமத்தில் மொத்தம் 179 வீடுகள் இருந்தன. இதில் இருந்த 998 என்ற மக்கள் தொகையில் 536 ஆண்கள் மற்றும் 462 பெண்கள் இருந்தனர். 2011 ஆம் ஆண்டு இந்திய மக்கள் தொகை கணக்கெடுப்பின்படி வெளியிடப்பட்ட அறிக்கையில் , கிராமத்தின் மொத்த மக்கள்தொகையில் 29 பேர் பட்டியல் சாதியைச் சேர்ந்தவர்கள் மற்றும் கிராமத்தில் இதுவரை எந்த பட்டியல் பழங்குடியினரும் இல்லை.

## மேற்கோள்கள்


பகுப்பு:பஞ்சாப் மாநிலத்திலுள்ள கிராமங்கள்
இலல்லோவால்

**இலல்லோவால்** (*Lallowal*) என்பது இந்தியாவின் பஞ்சாப் மாநிலத்திலுள்ள  குர்தாசுபூர் மாவட்டத்தில் உள்ள தேரா பாபா நானக் நகரத்திற்கு அருகிலுள்ள ஒரு சிறிய கிராமமாகும். இக்கிராமம் துணை மாவட்ட தலைமையகத்திலிருந்து 16 கிலோமீட்டர் (9.9 மைல்) தொலைவிலும், மாவட்ட தலைமையகத்திலிருந்து 53 கிலோமீட்டர் (33 மைல்) தொலைவிலும் அமைந்துள்ளது. கிராமத்தின் தேர்ந்தெடுக்கப்பட்ட பிரதிநிதியான சர்பஞ்ச் இந்த கிராமத்தை நிர்வகிக்கிறார்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு நிலவரப்படி, கிராமத்தில் மொத்தம் 136 வீடுகள் இருந்தன. இதில் இருந்த 648 மக்கள் தொகையில் 330 ஆண்கள் மற்றும் 318 பெண்கள் இருந்தனர்.கிராமத்தின் மொத்த மக்கள்தொகையில் 75 பேர் பட்டியல் சாதியைச் சேர்ந்தவர்கள் மற்றும் கிராமத்தில் இதுவரை எந்த பழங்குடியின மக்களும் இல்லை.

## மேற்கோள்கள்


பகுப்பு:பஞ்சாப் மாநிலத்திலுள்ள கிராமங்கள்
பகுப்பு:குர்தாஸ்பூர் மாவட்டம்
டைபியூட்டெபினெப்ரின்

**டைபியூட்டெபினெப்ரின்** (*Dibutepinephrine*) என்பது C17H25NO5என்ற மூலக்கூற்று வாய்ப்பாடு கொண்ட ஒரு மருந்தாகும். டை ஐசோபியூட்டைரைலெபினெப்ரின் என்ற பெயராலும் அறியப்படுகிறது. இம்மருந்து ஆபத்து அல்லது மன அழுத்தத்தின் போது உடல் எதிர்வினையாற்ற உதவும் நரம்பு மண்டலத்திற்கான மருந்தாகும். தற்போது இம்மருந்து சந்தைப்படுத்தப்படவில்லை.  3,4-ஆர்த்தோ-டை ஐசோபியூட்டைரைல் எசுத்தர் என வகைப்படுத்தப்படுகிறது. எனவே இது அட்ரினலின் இயக்கு நீர் மருந்தின் ஒரு செயலற்ற மருந்தாகும்.

## மேற்கோள்கள்

பகுப்பு:மருந்துகள்
மெட்டிபிரானோலோல்

**மெட்டிபிரானோலோல்** (*Metipranolol*) என்பது C17H27NO4என்ற மூலக்கூற்று வாய்ப்பாடு கொண்ட ஒரு மருந்தாகும். பீட்டா தடை மருந்தான இது கண் மருத்துவத்தில் அதிகமாகப் பயன்படுத்தப்படுகிறது. ஆப்டிபிரானோலோல், பீட்டானோல், டிசோராட்டு, டிரைமெப்பிரானோலோல் என்ற பெயர்களாலும் அறியப்படுகிறது. குறிப்பாக கண்ணில் ஏற்படும் அழுத்த நோயான கிளௌகோமா நோய்க்கு சிகிச்சையளிக்கப் பயன்படுத்தப்படுகிறது. இது கண் சொட்டு மருந்துகளில் உள்ள ஒரு தேர்ந்தெடுக்கப்படாத பீட்டா தடுப்பான் ஆகும். விரைவாக வளர்சிதைமாற்றமடைந்து மாற்றப்படுகிறது.

## மேற்கோள்கள்

பகுப்பு:அசிட்டேட்டு எசுத்தர்கள்
பகுப்பு:பீனால் எசுத்தர்கள்
பகுப்பு:மருந்துகள்
நாசர்கே

**நாசர்கே** (*Naserke*) என்பது இந்தியாவின் பஞ்சாப் மாநிலத்திலுள்ள  குர்தாசுபூர் மாவட்டத்தில் உள்ள ஒரு சிறிய கிராமமாகும். அருகிலுள்ள நகரமான படாலா, நாசர்கேவிலிருந்து 14 கி. மீ. தொலைவில் உள்ளது. மேலும் புனித நகரமான அமிர்தசரசு இந்த கிராமத்திலிருந்து 35 கி. மீ. தொலைவில் உள்ளது. இது பதேக்கர் கர் சூரியன் தொகுதியின் கீழ் வருகிறது.  படாலா மற்றும் பதேகர் சூரியனை (பலோவாலி வழியாக) இணைக்கும் சாலை கிராமத்தின் வழியாக செல்கிறது. பயிர் நீர்ப்பாசனத்திற்கான நீர் ஆதாரமாகவும் இருக்கும் மேல் பாரி தோயாப் கால்வாயின் லாகூர் கிளையில் நாசர்கே அமைந்துள்ளது.

## வரலாறு
1947 ஆம் ஆண்டில் இந்தியாவும் பாக்கித்தானும் பிரிந்த பிறகு இந்தக் கிராமத்தின் தற்போதைய குடியிருப்பாளர்கள் இந்த இடத்திற்கு குடிபெயர்ந்தனர். பிரிவினைக்கு முன்பு, நாசர்கேவில் பெரும்பாலும் முசுலீம் மக்கள் வாழ்ந்தனர். அவர்கள் பிரிவினைக்குப் பிறகு பாக்கித்தானுக்கு குடிபெயர்ந்தனர். கிராமத்தில் இரண்டு பள்ளிவாசல்கள் இருந்தன, அவற்றில் ஒன்று அப்போதிருந்து குருத்வாராவாக (சீக்கிய கோயில்) பயன்படுத்தப்படுகிறது. இப்போது கிராமத்தில் முசுலிம்கள் இல்லை.

## மக்கள் தொகை
சுமார் 1100 என்றிருந்த மக்கள் தொகையில் பெரும்பாலும் சீக்கியர்கள் அடங்குவர். சீக்கிய மக்கள் தொகையில் முக்கியமாக போபாராய், பச்வா, கக்லோன் மற்றும் சந்து போன்ற துணை சாதிகள் உள்ளன. இந்தக் கிராமத்தில் ஒரு சில கிறித்தவ குடும்பங்கள் மற்றும் இந்து குடும்பங்களும் உள்ளன. கிராம மக்களின் முக்கிய தொழில் விவசாயம் ஆகும். பல இளைஞர்கள் இப்போது வேலை தேடி கனடா, ஐரோப்பா மற்றும் வட அமெரிக்கா நாடுகளுக்கு செல்கின்றனர். இங்கு பயிரிடப்படும் முக்கிய பயிர்களில் கோதுமை, நெல், கரும்பு, மக்காச்சோளம், முத்து தினை, லார்சின் மற்றும் பிற மேய்ச்சல் பயிர்கள் அடங்கும்.

## வசதிகள்
அரசு தொடக்கப் பள்ளி, சிறீ குரு அரிகிருட்டிணா பொதுப் பள்ளி, அரசு மருத்துவமனை, கால்நடை மருத்துவமனை, கூட்டுறவு வங்கி, தபால் அலுவலகம் மற்றும் தானியச் சந்தை ஆகியவை கிராமத்தில் உள்ள முக்கிய வசதிகளாகும்.

## மேற்கோள்கள்


## வெளி இணைப்புகள்
*Naserke on Wikimapia
*Naserke on Google maps

பகுப்பு:பஞ்சாப் மாநிலத்திலுள்ள கிராமங்கள்
மெர்சலைல்

**மெர்சலைல்** (*Mersalyl*) என்பது C13H18HgNO6என்ற மூலக்கூற்று வாய்ப்பாடு கொண்ட ஒரு மருந்தாகும். கரிமப் பாதரசச் சேர்மமான இம்மருந்துஒரு பாதரச சிறுநீர்ப்பெருக்கியுமாகும்.  ஒரு மருந்தாக இது அரிதாகவே பயன்படுத்தப்படுகிறது. ஏனெனில் பாதரசம் இல்லாததால் குறைந்த நச்சுத்தன்மை கொண்ட தயசைடுகள் போன்ற சில மருந்துகளால் இது மாற்றியமைக்கப்பட்டுவிட்டது. கட்டமைப்பில் ஒரு Hg(II) மையம் கொண்டுள்ளது. மெர்சலைல் முதலில் சுவிட்சர்லாந்தைச் சேர்ந்த பாராசெல்சால் கண்டுபிடிக்கப்பட்ட ஒரு சிறுநீர் பெருக்கியான கலோமெல் (Hg2Cl2) என்பதை அடிப்படையாகக் கொண்டு உருவாக்கப்பட்டது.

## மேற்கோள்கள்

பகுப்பு:மருந்துகள்
பகுப்பு:பென்சமைடுகள்
பகுப்பு:அசிட்டிக் அமிலங்கள்
பகுப்பு:பீனால் ஈதர்கள்
செ. பொன்னுதுரை

**செ. பொன்னுதுரை** (*C. Ponnudurai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் மேற்குத் தோட்டம், கைக்கோளப்பாளையம் பகுதியினைச் சேர்ந்தவர். பதினோராம் வகுப்பு வரை கல்வி பயின்றுள்ள பொன்னுதுரை அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெருந்துறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1959 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
புரோடெரோசோயிக் பேரூழி

**புரோடெரோசோயிக் பேரூழி** (The *Proterozoic*) ( ) என்பது புவி வரலாற்றின் நான்கு பகுதிகளில், மூன்றாவது நிலவியல் நேர அளவு ஆகும். இதற்கு முன் ஏடியன் பேரூழி முதலிலும், இதனை அடுத்து இரண்டாவதா ஆர்க்கியன் பேரூழியும் நிகழ்ந்தன. இதுவே நிலவியல் நேர அளவீட்டின்படி  மிக நீண்ட காலப்பகுதியைக் கொண்டதாகக் கணிக்கப்பட்டுள்ளது. இரண்டு கிரேக்கச் சொற்களில் இருந்து இதன் பெயர் உருவாக்கப்பட்டது.  என்றால் "முந்தைய, முந்தைய", மற்றும் , என்றால் "உயிர் பற்றியது". புவியின் வளிமண்டலத்தில் உயிரிகளுக்கான உயிர்வளி தோற்றம், முதன்முதலில் இப்பேரூழி காலத்தில் நிகழ்ந்ததாக அறிவியலாளர்கள் கணித்துள்ளனர்.

## இதன் பகுதிகள்
புரோட்டெரோசோயிக் மூன்று புவியியல் காலங்களாகப் பிரிக்கப்பட்டுள்ளன. . அவை வருமாறு;- 
#பேலியோபுரோடெரோசோயிக்
# மெசோபுரோடெரோசோயிக்
# நியோபுரோடெரோசோயிக்
இது பூமியின் வளிமண்டலத்தில் தனி ஆக்சிஜன் தோன்றுவதிலிருந்து கேம்பிரியன் வெடிப்பு காலத்தில் சிக்கலான உயிர் பெருகுவதற்கு சற்று முன்பு வரையிலான காலத்தை உள்ளடக்கியது. புரோட்டெரோசோயிக் என்ற பெயர் கிரேக்க தோற்றம் கொண்ட இரண்டு சொற்களை இணைக்கிறது: 

## மேற்கோள்கள்

## இவற்றையும் காணவும்
* ஏடியன் பேரூழி
* ஆர்க்கியன் பேரூழி
* பானெரோசோயிக் பேரூழி

## வெளி இணைப்புகள்

* 
* 

பகுப்பு:நிலவியல் காலங்கள்
கே. எசு. பழனிசாமி

**கே. எசு. பழனிசாமி** (*K. S. Palanisamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் குன்னத்தூர் பகுதியினைச் சேர்ந்தவர். இளங்கலைப் பட்டதாரியான பழனிசாமி அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெருந்துறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1956 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பிரோலசமைடு

**பிரோலசமைடு** (*Pirolazamide*) என்பது C23H29N3O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு மருந்தாகும். இதயத்தின் இயல்பற்ற துடிப்பு அல்லது தாளக் கோளாறுகளை சரிசெய்யப் பயன்படுத்தப்படுகிறது. 

## மேற்கோள்கள்

பகுப்பு:புரோப்பியோனமைடுகள்
பகுப்பு:மருந்துகள்
இமிடின்

**இமிடின்கள்** (*Imidines*) என்பவை வேதியியலில், ஓர் அரிய வேதி வினைக்குழுவாகும். இவை நீரிலிகள் மற்றும் இமைடுகளின் நைட்ரசன் ஒப்புமைகளாகும். முதன்முதலில் 1883-ஆம் ஆண்டில்  அடால்ஃப் பின்னரால் அறிவிக்கப்பட்டன.  ஆனால் 1950-ஆம் ஆண்டுகள் வரை குறிப்பிடத்தக்க ஆய்வுக்கு உட்படுத்தப்படவில்லை. அப்போதுதான் பேட்ரிக் லின்சுட்டெட்டு மற்றும் இயான் ஆர்தர் எல்விட்ச்சு ஆகியோர் பல சேர்மங்களை உருவாக்கினர்.

மாற்றியமைக்கப்பட்ட பின்னார் வினையின் மூலம் இமிடின்களைத் தயாரிக்கலாம். இதற்காக, அவற்றின் தொடர்புடைய டை-நைட்ரைல்களின் (அதாவது, சக்சினோநைட்ரைல், குளுட்டரோநைட்ரைல், அடிப்போநைட்ரைல்) ஆல்ககால் கரைசலில் ஐதரசன் குளோரைடைச் செலுத்தி, இமினோ ஈதர்கள் பெறப்படுகின்றன. பின்னர், இவை அம்மோனியாவுடன் வினைபுரியும்போது ஒடுக்கமடைந்து இமிடின்களை உருவாக்குகின்றன. இதன் விளைவாக, பெரும்பாலான கட்டமைப்புகள் வளைய வடிவத்தில் அமைகின்றன.

இந்தச் சேர்மங்கள் ஈரப்பதத்திற்கு அதிக உணர்திறன் கொண்டவை மற்றும் தண்ணீருடன் தொடர்பு கொள்ளும்போது இமைடுகளாக மாற்றப்படுகின்றன. 

## மேற்கோள்கள்

பகுப்பு:வேதி வினைக்குழுக்கள்
ரோஜர் கில்மின்

**ரோஜர் கில்மின்** (1924-2024) என்பவர் ஒரு பிரெஞ்சு-அமெரிக்க நரம்பியல் அறிவியலாளர் ஆவார். 

## கல்வி
கில்மின் 1949 இல் லியோன் பல்கலைக்கழகத்தில் மருத்துவப் பட்டம் பெற்றார். பின்னர் புகழ்பெற்ற மன அழுத்த ஆராய்ச்சியாளர் ஹான்ஸ் செல்யேயுடன் பணிபுரிந்து, 1953 இல் மாண்ட்ரீல் பல்கலைக்கழகத்தில் முனைவர் பட்டம் பெற்றார்.

## முக்கிய கல்வி பதவிகள்
பேய்லர் மருத்துவக் கல்லூரியில் 1953 இல் உடலியல் உதவிப் பேராசிரியராக சேர்ந்து, 1956இல் நரம்பியல் நாளமில்லா சுரப்பியியல் ஆய்வகத்தை நிறுவினார். 1963 இல்  பேராசிரியர் பதவிக்கு உயர்ந்தார். அவரது ஆய்வகம் 100க்கும் மேற்பட்ட பணியாளர்களைக் கொண்டு விரிவடைந்தது.

1970இல் கலிபோர்னியாவின் லா ஜோல்லாவில் உள்ள சால்க் உயிரியல் ஆய்வு நிறுவனத்திற்கு மாறினார். 2007 முதல் 2009 வரை இடைக்காலத் தலைவராகவும் பணியாற்றினார்.

## முக்கிய ஆராய்ச்சி கண்டுபிடிப்புகள்
கில்மின் "நரம்பியல் நாளமில்லா சுரப்பியியலின் தந்தை" என்று அழைக்கப்படுகிறார். இவரது முக்கிய கண்டுபிடிப்புகள்:

* தைராய்டு-தூண்டும் ஹார்மோன் (TRH): இரண்டு மில்லியனுக்கும் மேற்பட்ட செம்மறி ஆட்டு மூளைகளை செயலாக்கிய பின், 1969 இல் தைராய்டு சுரப்பியைக் கட்டுப்படுத்தும் TRF ஐ கண்டறிந்தார்.
* கோனடோட்ரோபின்-வெளியிடும் ஹார்மோன் (GnRH): இனப்பெருக்க ஹார்மோன்களைக் கட்டுப்படுத்துகிறது
* சோமாடோஸ்டேடின்: வளர்ச்சி ஹார்மோன் வெளியீட்டைத் தடுக்கிறது

## விருதுகள் மற்றும் கௌரவங்கள்
* 1977 நோபல் பரிசு (உடலியல் அல்லது மருத்துவம்): ஆண்ட்ரூ ஷாலி மற்றும் ரோசலின் யாலோ ஆகியோருடன் மூளையின் பெப்டைட் ஹார்மோன் உற்பத்தி பற்றிய கண்டுபிடிப்புகளுக்காக
* 1976 தேசிய அறிவியல் பதக்கம்
* 1975 ஆல்பர்ட் லாஸ்கர் விருது
* 1974 கெய்ர்ட்னர் சர்வதேச விருது
* தேசிய அறிவியல் அகாடமிக்கு தேர்ந்தெடுக்கப்பட்டார் (1974)
* பிரான்சின் லீஜியன் ஆஃப் ஹானர் (1983)

கில்மினின் பணி மூளை ஹார்மோன் உற்பத்தியைக் கட்டுப்படுத்தும் விதம் பற்றிய நமது புரிதலை புரட்சிகரமாக மாற்றியது. இன்றும் பயன்படுத்தப்படும் பல மருத்துவ சிகிச்சைகளுக்கு அடித்தளம் அமைத்தார். அவர் பிப்ரவரி 2024 இல் 100 வயதில் இயற்கை எய்தினார்.

## மேற்கோள்கள்

பகுப்பு:நோபல் பரிசு பெற்ற பிரான்சியர்கள்
பகுப்பு:1924 பிறப்புகள்
பகுப்பு:2024 இறப்புகள்
பகுப்பு:நோபல் மருத்துவப் பரிசு பெற்றவர்கள்
அட்டா கேப்பிகுயூரா

**அட்டா கேப்பிகுயூரா** (*Atta capiguara*) என்பது புதிய உலகினைச் சார்ந்த இலைவெட்டும் எறும்புச் சிற்றினம் ஆகும். இந்தச் சிற்றினம் *மிர்மிசினே* எனும் துணைக்குடும்பத்தில் *அட்டா* என்னும் பேரினத்தின் கீழ் வகைப்படுத்தப்பட்டுள்ளது. 

## மேற்கோள்கள்

பகுப்பு: அட்டா
பகுப்பு:எறும்புகள்
பாபு ராம் பாசுவான்

**பாபு ராம் பாசுவான்** *(Babu Ram Paswan)* ஒரு இந்திய அரசியல்வாதி ஆவார், தற்போது 18 வது உத்தரபிரதேச சட்டமன்ற உறுப்பினராக பணியாற்றுகிறார், பாரதிய ஜனதா கட்சியின் வேட்பாளரான இவர் பூரன்பூர் சட்டமன்றத் தொகுதியில் போட்டியிட்டு  வென்றார்.

## அரசியல் வாழ்க்கை
2022 உத்தரப்பிரதேச சட்டமன்றத் தேர்தலைத் தொடர்ந்து, சமாஜ்வாதி கட்சியின் வேட்பாளர் திருமதி ஆர்த்தியை 26,817 வாக்குகள் வித்தியாசத்தில் தோற்கடித்து வெற்றி பெற்றார்.

## தேர்தல் முடிவுகள்
### 2022

## மேற்கோள்கள்
பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
பெர்லிஸ் மாநிலத் தேர்தல் 2022

**பெர்லிஸ் மாநிலத் தேர்தல் 2022** (மலாய்: *Pilihan raya negeri Perlis 2022*; ஆங்கிலம்: *2022 Perlis state election*) என்பது மலேசியாவின் பெர்லிஸ் மாநிலத்தில் 15-ஆவது முறையாக நவம்பர் 19, 2022 அன்று நடைபெற் சட்டமன்றத் தேர்தலைக் குறிப்பிடுவதாகும். இந்தத் தேர்தல் 15-ஆவது பெர்லிஸ் மாநிலச் சட்டமன்றத்தின் 15 உறுப்பினர்களைத் தேர்ந்தெடுப்பதற்காக நடைபெற்றது. முந்தைய 14-ஆவது மாநிலச் சட்டமன்றம், அக்டோபர் 14, 2022 அன்று கலைக்கப்பட்டது.[2]

## பெர்லிஸ் சட்டமன்றத் தொகுதிகள்

## கலைப்புக்கு முந்தைய பெர்லிஸ் சட்டமன்ற அமைவு

## சட்டமன்றத் தொகுதி வேட்பாளர்கள்
வேட்பாளர்களின் அதிகாரப்பூர்வ பட்டியல் மலேசியத் தேர்தல் ஆணையத்தால் (SPR) நவம்பர் 5, 2022 அன்று வெளியிடப்பட்டது.

## முடிவுகள்

## மேற்கோள்கள்

## மேலும் காண்க
* மலேசியப் பொதுத் தேர்தல், 2022
* கெடா மாநிலத் தேர்தல் 2023
* கிளாந்தான் மாநிலத் தேர்தல் 2023
* மலேசியத் தேர்தல் வட்டாரங்களின் பட்டியல்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:பெர்லிசில் தேர்தல்கள்‎‎

பகுப்பு:மலேசியத் தேர்தல் தொகுதிகள்
பகுப்பு:2022 தேர்தல்கள்‎‎
கேரள மகளிர் மற்றும் குழந்தைகள் மேம்பாட்டுத் துறை

**கேரள மகளிர் மற்றும் குழந்தைகள் மேம்பாட்டுத் துறை**  (*Department of Women and Child Development (Kerala)*) என்பது இந்தியாவின் கேரள மாநிலத்தில் உள்ள ஒரு நிர்வாகத் துறையாகும். பெண்கள் மற்றும் குழந்தைகளின் நலன் மற்றும் மேம்பாட்டை நோக்கமாகக் கொண்ட கொள்கைகள் மற்றும் திட்டங்களை உருவாக்குவதற்கும் செயல்படுத்துவதற்கும் இத்துறை பொறுப்பாகும். கேரள அரசின் கீழ் துறை செயல்படுகிறது. சமூக நீதித் துறையைப் பிரித்து, அரசாணை (எம்.எசு) எண் 24/17/SJD 30.6.17-இன் படி, மகளிர் மற்றும் குழந்தைகள் மேம்பாட்டுத் துறை 2017-ஆம் ஆண்டில் நிறுவப்பட்டது. இந்தத் துறையின் தலைமையகம் திருவனந்தபுரத்தில் அமைந்துள்ளது.

## அமைச்சரவைக் குழு
இந்தத் துறைக்கு கேரள அரசாங்கத்தின் ஒரு அமைச்சரவை அமைச்சர் தலைமை தாங்குகிறார்.  மேலும் தற்போதைய மகளிர் மற்றும் குழந்தைகள் மேம்பாட்டுத் துறை அமைச்சர் வீணா சியார்ச்சு ஆவார். 

நிர்வாக ரீதியாக, இந்தத் துறைக்கு ஓர் இந்திய ஆட்சிப் பணி  அதிகாரியான அரசுச் செயலாளர் தலைமை தாங்குகிறார். தற்போதைய அரசுச் செயலாளர் சர்மிளா மேரி இயோசப் இ.ஆ.ப ஆவார். அரசுச் செயலாளருக்கு கூடுதல் செயலாளர்கள், துணைச் செயலாளர்கள் மற்றும் பிற செயலக ஊழியர்கள் உதவுகிறார்கள்.
* பெண்கள் மற்றும் குழந்தைகளின் நலன் தொடர்பான சட்டங்கள் மற்றும் விதிகளை நிர்வகித்தல்
## பணிகள்
* பெண்கள் மற்றும் குழந்தைகள் நலன் தொடர்பான கொள்கைகளைச் செயல்படுத்துதல்
* பெண்கள் மற்றும் குழந்தைகள் நலன் தொடர்பான மத்திய அரசு நிதியுதவித் திட்டங்களைச் செயல்படுத்துதல்
* பின்வரும் நிறுவனங்களை நிர்வகித்தல்:
** பெண்கள் மற்றும் குழந்தைகள் மேம்பாட்டுத் துறை இயக்குநரகம்
** கேரள மகளிர் ஆணையம்
** கேரள மாநில குழந்தை உரிமைகள் பாதுகாப்பு ஆணையம்
** கேரள மாநில மகளிர் மேம்பாட்டுக் கழகம்
** சிறார் நீதி வாரியம்
** பாலினப் பூங்கா
** கேரள மாநில சமூக நல வாரியம்
** ஒருங்கிணைந்த குழந்தை மேம்பாட்டு சேவைகள் இயக்கம்
** மாநில குழந்தை பாதுகாப்பு சங்கம்
** மாநில தத்தெடுப்பு வள நிறுவனம் 
** நிர்பயா
** கேரள மாநில சிசு சேம சமிதி
** மாநில அங்கன்வாடிப் பணியாளர்கள் மற்றும் உதவியாளர்கள் நல நிதி வாரியம்
** பாலின ஆலோசனைக் குழு
** சிறீ சித்ரா ஏழைகள் இல்லம்
** வாஞ்சி ஏழைகள் இல்லம்

## மேற்கோள்கள்

பகுப்பு:கேரள அரசு
எஸ். எம். சிரில்

thumb|2007 மார்ச் 23 அன்று புதுதில்லியில் உள்ள குடியரசுத் தலைவர் இல்லத்தில் நடைபெற்ற ஒரு விழாவில் சகோதரி எம். சிரில் மூனிக்கு  குடியரசுத் தலைவர் டாக்டர் ஏ. பி. ஜே. அப்துல் கலாம் பத்மசிறீ விருதை வழங்கினார்.
**சகோதரி எம். சிரில் மூனி** (*Sister M. Cyril Mooney*) (21 ஜூலை 1936-24 ஜூன் 2023) இந்தியாவைச் சேர்ந்த ஐரிய கிறித்தவப் பெண் துறவியும், கல்வியாளரும், கல்வி கண்டுபிடிப்பாளரும் ஆவார். இவர் 2007 ஆம் ஆண்டு இந்திய அரசின் நான்காவது மிக உயர்ந்த கௌரவமான பத்மசிறீ விருதைப் பெற்றுள்ளார். இதைத் தவிர யுனெஸ்கோ விருது (1994) பெற்றுள்ளார். 2002 ஆம் ஆண்டில் அமெரிக்க கத்தோலிக்க ஆயர்கள் மாநாட்டில் சர்வதேச கிறிஸ்தவப் பணிப்பெண் விருது இவருக்கு வழங்கப்பட்டது.

அயர்லாந்து குடியரசைச் சேர்ந்த இவர், பிரேயின் வொல்ஃப் டோன் சதுக்கத்தில் வளர்ந்தார். அங்கு தனது தாய்க்கு பரிசுத்த ஆவியின் தந்தைகளின் பணிகளுக்கான பத்திரிகைகளை வழங்குவதற்கான தூதராக இருந்தார். பிரேயில் உள்ள லோரெட்டோ கான்வென்ட் பள்ளியில் படிக்க உதவித்தொகை பெற்றார். மேலும் 1955 ஆம் ஆண்டில் ஆசீர்வதிக்கப்பட்ட கன்னி மேரி நிறுவனத்தில் துறவியானார். 

சிரில் 1956 முதல் இந்தியாவில் வசித்து வந்தார். இங்கு நகர்ப்புற மற்றும் கிராமப்புற ஏழைக் குழந்தைகளுக்கு தரமான கல்வியைக் கொண்டுவருவதில் ஒரு தலைவராக உருவெடுத்தார். இவரது வானவில் பள்ளி திட்டத்தின் கீழ், வருடத்திற்கு  25% ஏழைக் குழந்தைகளை பள்ளியில் சேர்த்துக் கொண்டார். காலப்போக்கில் இது 50% ஆக உயர்ந்தது.

ஆசீர்வதிக்கப்பட்ட கன்னி மேரி நிறுவனத்தின் சகோதரி (1955) என போற்றப்பட்ட இவர், 1956 அக்டோபர் 10 அன்று இந்தியாவுக்கு வந்தார். இந்தியாவில் விலங்கியலில் முனைவர் பட்டம் பெற்றார் (இலக்னோ, உத்தரப் பிரதேசம், இந்தியா). 1979 முதல்,  லோரெட்டோ டே பள்ளியின் முதல்வராக இருந்தார்.

## இறப்பு
எஸ். எம். சிரில் தனது 86வது வயதில் 24 ஜூன் 2023 அன்று கொல்கத்தாவில் காலமானார்.

## மேற்கோள்கள்

## வெளி இணைப்புகள்
*Documentary film Sit Beside Me about the life and work of Sister Cyril Mooney, PhD.

பகுப்பு:கொல்கத்தா அறிவியலாளர்கள்
பகுப்பு:வங்காளப் பெண் அறிவியலாளர்கள்
பகுப்பு:இந்தியப் புரவலர்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:2023 இறப்புகள்
பகுப்பு:1936 பிறப்புகள்
சுனி கோட்டால்

**சுனி கோட்டால்**(*Chuni Kotal*) (1965-16 ஆகத்து 1993) ஒரு ஆதிவாசி சமூகத்தைச் சேர்ந்த சமூக ஆர்வலரும் இந்தியாவில் குறிப்பாக பாதிக்கப்படக்கூடிய பழங்குடி குழுவான லோத்தா சமூகத்திலிருந்து பட்டம் பெற்ற முதல் பெண்மணியும் ஆவார். 1992 ஆம் ஆண்டில் இவரது மரணம் கல்வி நிறுவனங்களில் பழங்குடி சமூகங்கள் எதிர்கொள்ளும் முறையான பாகுபாடு பற்றிய குற்றச்சாட்டுகளுக்கு தேசிய கவனத்தை ஈர்த்தது.

## சொந்த வாழ்க்கை
1965 ஆம் ஆண்டில், மேற்கு வங்காளத்தின் மேற்கு மிட்னாபூர் மாவட்டத்திலுள்ளள கோல்திகி கிராமத்தில், 3 சகோதரர்கள் மற்றும் 3 சகோதரிகளுடன் ஒரு ஏழை லோத்தா குடும்பத்தில் பிறந்தார்.

கோட்டால் 1990 ஆம் ஆண்டில் மன்மத சவார் என்பவரை பாரம்பரிய மத சடங்குகளைத் தவிர்த்து திருமணம் செய்து கொண்டார். இவரின் கணவர் கரக்பூரில் உள்ள இரயில்வே பணிமனையில் பணிபுரிந்து வந்தார்.

## கல்வியும் தொழிலும்
பள்ளியில் படிக்கும்போது 1983 ஆம் ஆண்டில் தனது லோத்தா சமூகத்தினர் குறித்து கிராமங்களில் சமூகப்பணியினை மேற்கொண்டார்.

1985 ஆம் ஆண்டில், வித்யாசாகர் பல்கலைக்கழகத்தில் மானுடவியலில் பட்டம் பெற்றார். இவ்வாறு லோத்தா சமூகத்தைச் சேர்ந்த முதல் பெண்மணி ஆனார். பட்டம் பெற்று இரண்டு ஆண்டுகளுக்குப் பிறகு, மிட்னாப்பூரில் உள்ள 'இராணி சிரோமனி ஆதிதிராவிட பெண்கள் விடுதியில்' விடுதி கண்காணிப்பாளராக நியமிக்கப்பட்டார். இங்கு மீண்டும் தனது பழங்குடியின சமூகத்துக்கு அளிக்கப்பட்ட களங்கத்தை எதிர்கொள்ள வேண்டியிருந்தது.

வித்யாசாகர் பல்கலைக்கழகத்தில் முதுகலை படிப்பின் போது, பல்கலைக்கழக நிர்வாகிகளால் பாகுபாடு காட்டப்பட்டதாகக் கருதினார். 1991 ஆம் ஆண்டில், தோல்வியடைந்த பின்னர் இது குறித்து புகார் அளித்தார். மேலும் இவர் ஒரு முன்னாள் குற்றவியல் பழங்குடியினரைச் சேர்ந்தவர் என்பதால் மாநில கல்வி அமைச்சரால் ஒரு உயர்மட்ட விசாரணை ஆணையம் அமைக்கப்பட்டது.

## இறப்பு
1992 ஆகஸ்ட் 14 அன்று, மிட்னாப்பூரில் பல ஆண்டுகளாக சாதிவாத மற்றும் இனவெறி துன்புறுத்தல்களால் விரக்தியடைந்த சுனி கோட்டால் அங்கிருந்து வெளியேறி, கரக்பூரில் உள்ள ரயில்வே பணிமனையில் இருந்த தனது கணவர் மன்மத சாவரை சந்திக்கச் சென்றார். அங்கு சுனி கோட்டால் 1992 ஆகஸ்ட் 16 அன்று தனது 27 வயதில் தற்கொலை செய்து கொண்டார்.

இவரது மரணம் மேற்கு வங்காளம் மற்றும் கிழக்கு இந்தியாவில் ஊடகங்களில் அரசியல், மனித உரிமைகள் மற்றும் சமூக சர்ச்சையின் மைய புள்ளியாக மாறியது. மேற்கு வங்காளத்தில் பாரம்பரியமாக பிராமண-பனியா சமூகம் ஆதிக்கம் செலுத்துகிறது.

இவரது மரணத்தைத் தொடர்ந்து, கொல்கத்தா ‘பங்களா தலித் சாகித்ய சன்ஸ்தா’ என்ற அமைப்பு, கொல்கத்தாவில் உள்ள தெருக்களில் பல்வேறு கருத்தரங்குகள் மற்றும் தெரு மூலைகள் மூலம் ஒரு பொதுமக்கள் இயக்கத்தை ஏற்பாடு செய்தது, பல்கலைக்கழக ஆசிரியர்களுக்கு எதிராக தெரு நாடகத்தையும் நடத்தியது.

## கௌரவங்கள்
1993 முதல், இது ஒவ்வொரு ஆண்டும் கொல்கத்தாவில் வருடாந்திர 'சுனி கோட்டல் நினைவு சொற்பொழிவு' ஏற்பாடு செய்யப்படுகிறது. பின்னர் இந்திய அரசின் கல்வித் துறையால் இவரது வாழ்க்கை வரலாற்றை மையமாகக் கொண்டு ஒரு ஊக்கமளிக்கும் காணொளித் திரைப்படம் தயாரிக்கப்பட்டது. 

இவரது கதையை பிரபல எழுத்தாளர்-ஆர்வலர் மகாசுவேதா தேவி வங்காள மொழியில் *பியத்கண்டா* (1994) என்ற தலைப்பில் எழுதியுள்ளார்.

## மேற்கோள்கள்

## வெளி இணைப்புகள்
* Review of Mahasweta Devi's *The Book of the Hunter* by Uma Mahadevan-Dasgupta in *[[தி இந்து]]*. Retrieved 23 March 2007.

பகுப்பு:வங்காளப் பெண் அறிவியலாளர்கள்
பகுப்பு:தலித் சிந்தனையாளர்கள்
பகுப்பு:மேற்கு வங்காள அறிவியலாளர்கள்
பகுப்பு:இந்தியப் பெண் சமூக அறிவியலாளர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:1992 இறப்புகள்
பகுப்பு:1965 பிறப்புகள்
மேற்குவங்காள மின்சாரத் துறை அமைச்சகம்

**மேற்குவங்காள மின்சாரத் துறை அமைச்சகம்** (*Ministry of Power (West Bengal)*) இந்தியாவின் மேற்குவங்காள மாநிலத்தில் மின்சாரத் துறைக்கென செயற்படும் அரசாங்க அமைச்சகமாகும். இது மாநிலத்தில் மின்சாரத் தேவையைப் பூர்த்தி செய்வதற்கு முக்கியமான பொறுப்பைக் கொண்டுள்ளது. 
உற்பத்தித் திறனை அதிகரிப்பதன் மூலம், குறிப்பாக கிராமப்புற வங்காளத்தில், பரிமாற்றம் மற்றும் விநியோக வலையமைப்பை வலுப்படுத்துவதிலும் அமைச்சகம் கவனம் செலுத்துகிறது. மாநிலத்தில் உள்ள பல்வேறு பயன்பாடுகளால் நுகர்வோர் சேவைகளை மேம்படுத்தும் வகையில் பல்வேறு மேலாண்மை தகவல் அமைப்புகளை நவீனமயமாக்குவதற்காக அதிநவீன செயற்கைக்கோள் தகவல் தொடர்பு வலைப்பின்னலை மாநிலம் முழுவதும் மேம்படுத்தும் பணி ஏற்கனவே மேற்கொள்ளப்பட்டுள்ளது. 

அமைச்சரவைக் குழுவிற்கு மின்சாரத் துறைக்கான அமைச்சரவை அமைச்சர் தலைமை தாங்குகிறார்; இவருக்குத் துணை அமைச்சர்களின் ஆதரவு இருக்கும். இந்த ஆதரவு இல்லாமலும் இருக்கலாம். அமைச்சர்களின் அலுவலகத்தையும் அமைச்சகத்தையும் நிர்வகிப்பதற்காக, அவர்களுக்காக அரசு ஊழியர்கள் நியமிக்கப்படுகிறார்கள்.

## மேற்கோள்கள்

பகுப்பு:மேற்கு வங்காள அரசு
ஹியெரோனிமஸ் சிர்டூரஸ்

**ஹியெரோனிமஸ் சிர்டூரஸ் (Hieronymus Sirturus)** ஒரு மிலான் நகரத்தைச் சேர்ந்த அறிஞர் ஆவார். இவர் 1614 முதல் 1618 வரையிலான காலப்பகுதியில் அரசியல் மற்றும் தொலைநோக்கி (Telescope) தொடர்பான குறைந்தது இரண்டு நூல்கள் எழுதியுள்ளார்.
## எழுதிய நூல்கள்

# தொகுக்கப்பட்ட அரசியல்: முன்னாள் யுனிவர்சா சிவில் கோட்பாட்டின் ஜஸ்டி லிப்சியின் கொள்கைகள்
#* வெளியீடு: 1614, பிராங்க்ஃபர்ட்
#* வெளியீட்டாளர்:பெர்சியஸ்
# டெலஸ்கோபியம்: சிவ் ஆர்ஸ் பெர்ஃபிசியன்டி நோவும் இல்லுட் கலிலே விரோரியம் இன்ஸ்ட்ரூமென்ட் அட் சைடெரா
#* வெளியீடு: 1618
#* வெளியீட்டாளர்: பால் ஜேக்கப் 

## டெலஸ்கோபியம் நூலின் முக்கியத்துவம்

* இந்த நூல் சுமார் 1612-ஆம் ஆண்டு எழுதப்பட்டது.அதாவது, தொலைநோக்கி கண்டுபிடிக்கப்பட்டு வெறும் 4 ஆண்டுகளுக்குப் பிறகு.இது மறு-விலக்குத் தொலைநோக்கி ஒன்றை உருவாக்க:முழுமையான வழிமுறைகள் வரைபடங்கள் ஆகியவற்றை கொண்டிருந்தது.
* சிர்டூரி குறிப்பிட்டது:“லென்ஸை மென்மையாக்கும் பணியில் சிறிய கவனக்குறைவாலும், லென்ஸ் சாய்வு அல்லது உருண்டை வடிவமில்லாததாக மாறி,விளிம்பு மாறுபாடு ஏற்படும்.”
* நூலின் நோக்கம்:முழுமையாக உருண்டை வடிவ மேற்பரப்புகள் கொண்ட லென்ஸை உருவாக்குதல்.

## தொழில்நுட்ப பங்களிப்பு

* உருண்டை அச்சுகளை அரைக்கும் புதிய முறையை இவர் கண்டுபிடித்திருக்கலாம் என நம்பப்படுகிறது.இது லென்ஸ் அரைப்பு மற்றும் மென்மையாக்கும் தொழில்நுட்பத்தில் பெரும் முன்னேற்றத்தை ஏற்படுத்தியது.

## தொலைநோக்கி கண்டுபிடிப்பு குறித்த பார்வை

* தொலைநோக்கி வேகமாகப் பரவியதால்,அதன் உண்மையான கண்டுபிடிப்பாளர் யார்? என்ற கேள்வி எழுந்தது.சிர்டூரி, ஜோஹன்னஸ் லிப்பர்ஸ்டீன் என்பவரின் பங்களிப்பை குறைத்து விளக்கினார்.அவர் கூறியதாவது:லிப்பர்செயின் இந்த யோசனையை மிடில்பர்க் நகரிலுள்ள கண்ணாடி வியாபாரியிடம் வந்திருந்த ஒரு அறியப்படாத ஹாலந்து நாட்டைச் சேர்ந்த மேதை ஒருவரிடமிருந்து பெற்றிருக்கலாம்.

## சிர்டூரி மறைகுறியீடு

* ஸ்பெயின் மன்னர் பிலிப் II-க்கு வழங்கப்பட்ட  சிர்டோரி சைபர் என்ற மறைகுறியீட்டின் ஆசிரியர் சிர்டூரி ஆக இருக்கலாம் என நம்பப்படுகிறது.இந்த மறைகுறியீடு:அமெரிக்க துறைமுகங்களில் கண்டுபிடிக்கப்பட்டதங்கம் மற்றும் வெள்ளி சுரங்கங்கள் பற்றிய தகவல்களை கொண்டது.
* 1574 ஜூலை 1-இல் இந்த மறைகுறியீட்டை பயன்படுத்த உத்தரவு வழங்கப்பட்டது.
* ஆவணங்கள்:AGI  (இந்தியாவின் ஆர்கிவோ ஜெனரல்)-இல் பாதுகாக்கப்பட்டுள்ளன.
* 1509-ஆம் ஆண்டு முதல்,அமெரிக்க வளங்கள் பற்றிய அனைத்து தகவல்களும் ரகசியமாக அல்லது குறியீடாக வைத்திருக்க மன்னர் உத்தரவிட்டார்.அந்த மறைகுறியீட்டு அட்டவணை  இழந்துவிட்டது;மீதமுள்ள பக்கங்களின் சூழல் தெளிவாக இல்லை.

## பெயர் மாறுபாடுகள்
சிர்டோரி, ஜெரோனிமோ சிர்டோரி, ஜிரோனிமோ சிர்டோரி, ஹிரோனிமோ சிர்டோரி, ஹைரோனிமஸ் சிர்டோரி, ஹைரோனிமஸ் சிர்டோரி, ஜெரோம் சிர்டோரி, ஜெரோஸ்மே சிர்டோரி, ஜெரோம் சிர்டுரஸ், ஹைரோனிமஸ்.

## மேற்கோள்கள்

பகுப்பு:தொலைநோக்கிகள்
2026 பெருநகர மும்பை மாநகராட்சி தேர்தல்

**2026 பெருநகர மும்பை மாநகராட்சித் தேர்தல்** (*2026 Brihanmumbai Municipal Corporation election*), இந்தியாவின் மகாராட்டிரம் மாநிலத் தலைநகரான பெருநகர மும்பை மாநகராட்சியின் 227 வார்டு உறுப்பினர்களை வாக்காளர்களால் நேரடித் தேர்தல் மூலம் தேர்வு  செய்யப்படும் நகர்புற உள்ளாட்சித் தேர்தல் ஆகும். மும்பை மாநகராட்சியின் ஆண்டு வரவு-செலவு திட்டம் ரூ.74,427 கோடி ஆகும். 25 ஆண்டுகளாக மும்பை மாநகராட்சியை சிவ சேனா கட்சி தன் வசம் வைத்திருந்தது.

மும்பை மாநகராட்சி தேர்தல் 15 சனவரி 2026  அன்று நடைபெற்றது. வாக்கு எண்ணிக்கை 16 சனவரி 2026 அன்று வாக்கு எண்ணிக்கை நடைபெற்று முடிவுகள் அறிவிக்கப்பட்டது. வாக்கு எண்ணிக்கை முடிவில் பாரதிய ஜனதா கட்சி தலைமையிலான மகா யுதி கூட்டணி பெரும்பான்மையான வார்டுகளில் வென்றது.

## தேர்தல் அட்டவணை

## அரசியல் கட்சிகள் & கூட்டணிகள்

## தேர்தல் முடிவுகள்
கூட்டணிகள் அல்லது அரசியல் கட்சிகள் வாரியான தேர்தல் முடிவுகள் பின்வருமாறு:

## இதனையும் காண்க
* 2026 புனே மாநகராட்சி தேர்தல்
* 2025 மகாராஷ்டிர நகர்புற உள்ளாட்சித் தேர்தல்கள்

## குறிப்புகள்
 

## மேற்கோள்கள்

## வெளி இணைப்புகள்
*State Election Commission Maharashtra Official Website 
பகுப்பு:மகாராட்டிர தேர்தல்கள்
பகுப்பு:மும்பை
சமூக அறிவியல் கல்வி மையம், கொல்கத்தா

**சமூக அறிவியல் கல்வி மையம், கொல்கத்தா** (*Centre for Studies in Social Sciences, Calcutta*) என்பது இந்தியாவின் மேற்கு வங்காளத்தின் கொல்கத்தாவில் உள்ள ஒரு சமூக அறிவியல் மற்றும் மனிதநேய ஆராய்ச்சி மற்றும் கற்பித்தல் நிறுவனமாகும்.

## வரலாறு
1973 ஆம் ஆண்டு இந்திய சமூக அறிவியல் ஆராய்ச்சி கவுன்சில் மற்றும் மேற்கு வங்க அரசு இணைந்து நிறுவப்பட்ட இந்த மையம், [இந்தியாவின் சிறந்த சமூக அறிவியல் சிந்தனைக் குழுக்களில் ஒன்றாகும்.  இந்த மையம், இந்தியாவின் கல்வி அமைச்சராக இருந்தபோது பேராசிரியர் எஸ். நூருல் ஹசன் அவர்களால் நிறுவப்பட்டது. பேராசிரியர் பருன் தே அதன் முதல் இயக்குநராக நியமிக்கப்பட்டார்.
## கல்வியாளர்கள்
**மையம்**
இந்த மையம் பிந்தைய காலனித்துவ, கீழ்நிலை ஆய்வுகள் மற்றும் கலாச்சார ஆய்வுகள் ஆராய்ச்சியில் நிபுணத்துவம் பெற்றது.

**அருங்காட்சியகம்**
சாதுநாத் சர்க்கார் வள மையம் மற்றும் அருங்காட்சியகம் என்று அழைக்கப்படும் இந்த அருங்காட்சியகத்தில், வடமொழி நடுத்தர தொடக்க மற்றும் இடைநிலை இலக்கியங்களின் விரிவான தொகுப்பு உள்ளது.

**ஆராய்ச்சி**
அவர்கள் தொடர்ந்து பல்வேறு பத்திரிகைகளை வெளியிடுகின்றனர். சேஜ் வெளியிட்டகத்துடன் இணைந்து மீடியா வாட்ச் எனப்படும் ஒரு அறிவார்ந்த இதழையும் அவர்கள் கொண்டுள்ளனர்.
## நிர்வாகம்
இந்த மையம் ஒரு தலைவர், இயக்குநர் மற்றும் பதிவாளரால் நிர்வகிக்கப்படுகிறது.
## இடம்
ஆரம்பத்தில் கல்கத்தாவின் 10, சாதுநாத் சர்க்கார் சாலை (முந்தைய லேக் டெரஸ்) இல் உள்ள சர் சாதுநாத் சர்க்கரின் முன்னாள் இல்லமான சாதுநாத் பவனில் அமைந்திருந்த இந்த ஆராய்ச்சி மையம், தற்போது கல்கத்தாவின் பட்டுலியில் உள்ள ஒரு புதிய கட்டிடத்தில் அமைந்துள்ளது. வள மையம் மற்றும் அருங்காட்சியகம் வரலாற்றாசிரியரின் முன்னாள் இல்லத்தில் தொடர்ந்து உள்ளன.
## குறிப்பிடத்தக்க ஆசிரியர்கள் (கடந்த கால மற்றும் நிகழ்கால)
* அமியா பாக்சி
* பார்த்தா சாட்டர்ஜி
* தீபேசு சக்ரவர்த்தி  
* பருண் தே
* அமிதவ் கோசு    
* ராமச்சந்திர குஹா
* மர்சித்
* ஞானேந்திர பாண்டே
* சுரசித் சந்திர சின்ஹா
* தபதி குஹா-தாகுர்தா
## மேற்கோள்கள்

## வெளி இணைப்புகள்
* Official website

பகுப்பு:கொல்கத்தாவில் உள்ள கல்வி நிறுவனங்கள்
பகுப்பு:இந்திய ஆய்வுக் கழகங்கள்
அட்லூர்

**அட்லூர்** *(Atlur)* என்பது இந்தியாவின் தென் மாநிலமான ஆந்திரப்பிரதேசத்தின் கடப்பா மாவட்டத்தில் உள்ள ஒரு மண்டலம் ஆகும். இது பத்வேல் வருவாய் பிரிவில் அமைந்துள்ளது.  இது 23 வருவாய் கிராமங்களையும் 12 கிராம ஊராட்சிகளையும் கொண்டுள்ளது.
## மக்கள் தொகை
2011 மக்கள் தொகை கணக்கெடுப்பின்படி, அட்லூர் மண்டலத்தில் மக்கள் தொகை 24,339 இருந்தது, இதில் 1,000 ஆண்களுக்கு 979 பெண்களக பாலின விகிதம் குறைவாக இருந்தது. கிராமத்தின் கல்வியறிவு விகிதம் 56.89% ஆகும், இதில் ஆண்களின் கல்வியறிவு 69.45% மற்றும் பெண்களின் கல்வியறிவு 44.20% ஆகும்.
## மேற்கோள்கள்

பகுப்பு:கடப்பா மாவட்ட ஊர்களும் நகரங்களும்
பகுப்பு:கடப்பா மாவட்டம்
தாபினோமா அபேரன்சு

**தாபினோமா அபேரன்சு** (*Tapinoma aberrans*) என்பது *தாபினோமா* பேரினத்தைச் சேர்ந்த எறும்பு சிற்றினமாகும். 1911ஆம் ஆண்டு சாண்ட்சி விவரித்த இந்த சிற்றினம் மடகாசுகரில் காணப்படும் அகணிய உயிரி ஆகும்.

## மேற்கோள்கள்

பகுப்பு:தாபினோமா
பகுப்பு:மடகாசுக்கர் உயிரினங்கள்
பகுப்பு:எறும்புகள்
தாபினோமா அந்தமானென்சே

**தாபினோமா அந்தமானென்சே** (*Tapinoma andamanense*) என்பது *தாபினோமா* பேரினத்தைச் சேர்ந்த எறும்பு சிற்றினமாகும். இந்த சிற்றினம் இந்தியாவில் மட்டும் காணப்படும் அகணிய உயிரி ஆகும்.

## மேற்கோள்கள்

பகுப்பு:தாபினோமா
பகுப்பு:எறும்புகள்
பகுப்பு:இந்திய அகணிய உயிரிகள்
தாபினோமா பேகுலம்

**தாபினோமா பேகுலம்** (*Tapinoma baculum*) என்பது *தாபினோமா* பேரினத்தைச் சேர்ந்த எறும்பு அழிந்துபோன  சிற்றினமாகும். சீனாவில் காணப்பட்ட புதைப்படிவ எச்சத்தின் மூலம் இச்சிற்றினம் சாங் என்பரால் விவரிக்கப்பட்டது.

## மேற்கோள்கள்

பகுப்பு:தாபினோமா
பகுப்பு:எறும்புகள்
பகுப்பு:அற்றுவிட்ட இனங்கள்
இரவிகீர்த்தி

**இரவிகீர்த்தி** (*Ravikirti*) 7 ஆம் நூற்றாண்டில் வாழ்ந்த சைனத்துறவியும், கவிஞரும், அறிஞரும் தக்காண பிராந்தியத்தில் தீவிரமாக செயல்பட்டு வந்த கல்வெட்டு அறிஞரும் ஆவார். இவர் பாதாமியின் சாளுக்கிய அரசன் இரண்டாம் புலிகேசியின் அரசவையில் பணியாற்றினார். மேலும் அவரது ஆன்மீக குருவாகவும் கருதப்படுகிறார். இரண்டாம் புலகேசியின் இராணுவ சாதனைகளைக் கொண்டாடும் அய்கொளெவின் மெகுடி சைனக் கோவிலில் குறிப்பிடத்தக்க கல்வெட்டை இயற்றியதற்காக மிகவும் பிரபலமானவர். 

## வாழ்க்கை வரலாறு
இரவிகீர்த்தியின் தனிப்பட்ட வாழ்க்கையைப் பற்றி அதிகம் அறியப்படவில்லை. ஆனால் கல்வெட்டு சான்றுகள் இவர் ஒரு சைனத் துறவி, (அல்லது குறைந்தபட்சம் ஒரு சைன அறிஞர்) வாதாபியின் சாளுக்கிய வம்சத்தின் இரண்டாம் புலிகேசியின் அரசவை கவிஞர், ஆன்மீக குரு என்று கூறுகின்றன. இவரை ‘கவி ’என்ற தலைப்பில் அய்கொளே கல்வெட்டு குறிப்பிடுகிறது. அங்கு இவர் தனது சொந்த இலக்கிய திறனைப் புகழ்ந்து, தன்னை சமஸ்கிருத மொழி அறிஞர் என விவரித்துக் கொள்கிறார்.

## இலக்கிய பாணி
அய்கொளே கல்வெட்டில் உள்ள இரவிகீர்த்தியின் தொகுப்பு மத்தியகால இந்தியாவின் சமசுகிருத கல்வெட்டுகளின் மிகச்சிறந்த எடுத்துக்காட்டுகளில் ஒன்றாக கருதப்படுகிறது. இந்த கல்வெட்டு விரிவான சமசுகிருத காவிய பாணி, சிக்கலான உருவகங்கள் மற்றும் அரசவைப் புகழ்ச்சியுடன் எழுதப்பட்டுள்ளது. அதே நேரத்தில் வரலாற்று நிகழ்வுகளின் பதிவாகவும் செயல்படுகிறது. வரலாற்றுப் பதிவுகள் மற்றும் இலக்கிய கலைத்திறன் ஆகியவற்றின் கவனமான சமநிலையை அறிஞர்கள் குறிப்பிடுகின்றனர். கிபி 1-ஆம் ஆண்டைச் சேர்ந்த அய்கொளே கல்வெட்டு, ஆரம்பகால சாளுக்கிய வரலாறு மற்றும் மிக ஆரம்பகால தக்காண இலக்கிய கலாச்சாரத்திற்கான மிக முக்கியமான ஆதாரங்களில் ஒன்றாக உள்ளது. மேலும் இது சமசுகிருத அமைப்பு மற்றும் சாளுக்கிய அரசவையில் இலக்கிய கலாச்சாரத்தின் நிலைக்கு சான்றாக செயல்படுகிறது..

## இதனையும் காண்க

* இரண்டாம் புலிகேசி
* சாளுக்கியர்
* கன்னட இலக்கியம்

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:கன்னடக் கவிஞர்கள்
பகுப்பு:கர்நாடக நபர்கள்
சம்பாவரம்

**சம்பாவரம்** *(Sambavaram)* என்பது இந்தியாவின் தென் மாநிலமான ஆந்திரப் பிரதேசத்தின் நந்தியால் மாவட்டத்தில் உள்ள ஒரு கிராமமாகும். இது தேசிய நெடுஞ்சாலை 40 இலிருந்து 2 கிமீ (1.2 மைல்) தொலைவில் நந்தியால் வருவாய் பிரிவின் கோசுபாடு மண்டலத்தில் அமைந்துள்ளது.
## சொற்பிறப்பியல்
சம்பா என்பது சம்பசிவுது மற்றும் வரம் என்பது வரங்க தேவிவாரம் . "சம்பவரம்" என்ற வார்த்தைக்கு "பார்வதிபுரம்" (அண்டை கிராமம்) உடன் நெருங்கிய தொடர்பு உள்ளது.
## புவியியல்
சாம்பவரம் கிழக்கு-தீபாகுண்ட்லா, மேற்கு-சபோலு, தெற்கு-ரைதுநகர், தேசிய நெடுஞ்சாலை 40ல் அமைந்துள்ளது.
## அடையாளங்கள்
தேசிய நெடுஞ்சாலை 40க்கு அருகில் ஒரு சாய்பாபா கோயில் மற்றும் சிலை உள்ளது.
## மக்கள்தொகை
2011 மக்கள் தொகை கணக்கெடுப்பின்படி, சாம்பவரத்தில் இந்துக்கள், இசுலாமியர்கள் மற்றும் கிறித்தவர்கள் உட்பட 2,813 பேர் உள்ளனர். சாம்பவரத்தின் மொத்த கல்வியறிவு விகிதம் 53.9 சதவீதமாகவும், பெண் கல்வியறிவு விகிதம் 21.7 சதவீதமாகவும் உள்ளது.
## விவசாயம்
இந்தக் கிராமத்தில் கே.சி கால்வாயின் கீழ் நெல் மற்றும் பல பயிர்கள் விளைவிக்கப்படுகின்றன.
## கல்வி
சாம்பவரத்தில் அரசு நடத்தும் தொடக்கப் பள்ளி உள்ளது.
## அரசியல்
சாம்பவரம் நந்தியால் சட்டப் பேரவைக்கு உட்பட்டது .
## போக்குவரத்து
சாலைகள் மற்றும் நந்தியால் ரயில் நிலையம் ஆகியவை போக்குவரத்து வசதிகளாகும்.

## மேற்கோள்கள்

பகுப்பு:நந்தியால் மாவட்ட கிராமங்கள்